stanford-oval/wikipedia huggingface dataset:
The Next Day

The Next Day (היום שאחרי) הוא האלבום ה-24 של המוזיקאי הבריטי דייוויד בואי, שיצא בשנת 2013 לאחר עשר שנות הפסקה מפעילות.
האלבום התקבל בהפתעה על ידי מעריציו של בואי, לאחר שב-2004 פרש בואי מהבמה ומהקלטות ומיעט להופיע בציבור. הקלטת האלבום נערכה במשך שנתיים תחת מעטה סודיות וביום הולדתו ה-66 פרסם בואי הודעה על הוצאת האלבום אותה ליווה קליפ לשיר "Where Are We Now?‎" מתוך האלבום. בנוסף, עלה מחדש האתר של בואי בעיצוב ובתכנים חדשים ועדכניים. האלבום התקבל בהתלהבות וזכה לביקורות חיוביות הן מצד מבקרי המוזיקה ומוזיקאים כמו נואל גלאגר. עם יציאתו של האלבום ב-8 במרץ 2013 הגיע למקום הראשון במצעדי המכירות ב-11 מתוך 12 המדינות בהן יצא באותו יום.
שירי האלבום

| מס' | שם | משך |
| --- | --- | --- |
| 1. | The Next Day  | 3:26 |
| 2. | Dirty Boys  | 2:58 |
| 3. | The Stars (Are Out Tonight)  | 3:57 |
| 4. | Love Is Lost  | 3:57 |
| 5. | Where Are We Now?  | 4:09 |
| 6. | Valentine's Day  | 3:02 |
| 7. | If You Can See Me  | 3:12 |
| 8. | I'd Rather Be High  | 3:44 |
| 9. | Boss of Me  | 4:09 |
| 10. | Dancing Out In Space  | 3:21 |
| 11. | How Does the Grass Grow?  | 4:34 |
| 12. | (You Will) Set the World On Fire  | 3:32 |
| 13. | You Feel So Lonely You Could Die  | 4:37 |
| 14. | Heat  | 4:25 |
| משך כולל: | משך כולל: | 53:03 |
רצועות בונוס:
God Bless the Girl
So She
Plan
I'll Take You There
קרדיטים

דייוויד בואי - שירה, קולות, גיטרה, קלידים, כלי הקשה, סקסופון
אריל סליק - גיטרה
דייוויד תורן - גיטרה
גייל אן דורסי - קולות
טוני ויסקונטי - בס, גיטרה, קלידים, קולות
גארי לאונרד - גיטרה
אוינופיון

| --- | --- |

אגרטל אתונאי בסגנון הדמות השחורה המציג את דיוניסוס עם בנו אוינופיון; מיוחס לאקסקיאס
 תפקיד:  מלך כיוס
 תרבות:  יוון העתיקה
 מקום מגורים:  כיוס
 אב:  דיוניסוס
 אם:  אריאדנה
 אחים:  סטפילוס, תואס 
 בן או בת זוג:  אירופה 
 צאצאים:  מרופה, Talus, Salagus, Maron, Athamas, Melas, Evanthes 
 
במיתולוגיה היוונית, אוינופיון (ביוונית: Οἰνοπίων; "יוצר היין"), היה בנם של אריאדנה ושל דיוניסוס ואחיה של מרופה, היה מלך כיוס.
משפחתו

אוינופיון היה בנה של נסיכת כרתים אריאדנה מדיוניסוס. הוא נולד בלמנוס. אחיו היו תואס, סטפילוס, לטרומיס, אואנתס וטאורופוליס.
ממלכה הליקה, לאוינופיון הייתה בת אחת, שנקראה או מרופה, או אארו על ידי פרתניוס. היו לו גם כמה בנים, דהיינו מלאס, טאלוס, מארון, יואנתס, סלאגוס ואתמאס, שכולם הפליגו איתו לכיוס מכרתים.
במיתולוגיה

הסיפור הידוע ביותר על אוינופיון הוא זה שעוסק בקבלתו של צייד הענק המפורסם אוריון כאורח, עם ניסיונו לאחר מכן של אוריון לאנוס את בתו. הסיפור שונה במקצת במקורות עתיקים שונים; מה שלהלן הוא גרסתו של הסיודוס.
אוריון הלך לכיוס על פני הים האגאי, ואוינופיון קיבל את פניו במשתה; אוריון השתכר ותקף את מרופה. כנקמה, אוינופיון עקר את עיניו של אוריון, ואז זרק אותו מהאי. הפייסטוס ריחם על אוריון העיוור ונתן לו את משרתו סדאליון כמדריך. סדאליון הדריך אותו מזרחה, שם השמש העולה החזירה את הראייה של אוריון. אוריון החליט אז להרוג את אוינופיון, אבל אנשי כיוס בנו למלך מבצר תת-קרקעי, ואוריון לא מצא אותו. (מקורות אחרים אומרים שזה היה מבצר ברזל, שנבנה על ידי הפייסטוס.) אוריון הלך לאחר מכן לכרתים.
הערות שוליים

↑  סכוליה, על אפולוניוס מרודוס, 3.997
↑  פלוטרכוס, חיי אישים, חיי תסאוס, 20.1
↑  סכוליה, על אפולוניוס מרודוס, 3.996
↑  פאוסניאס, תיאור יוון, 7.4.8
↑  אפולודורוס, ביבליותקה, 1.4.3
↑  היגינוס, דה אסטרונומיקה, 2.34.3
| המיתולוגיה היוונית ודת יוון העתיקה |
| --- | --- | --- |
| אלים אולימפיים | זאוס • הרה • פוסידון • דיוניסוס • אפרודיטה • אתנה • אפולו • ארטמיס • ארס • הפייסטוס • הרמס • דמטר |  |
| אלים אולימפיים לשעבר | האדס • הסטיה |  |
| אלים כתוניים | האדס ופרספונה • גאיה • דמטר • הקטה • דיוניסוס • טרופוניוס (אנ') • טריפטולמוס (אנ') • האריניות |  |
| גיבורים | אגממנון • אדיפוס • אודיסאוס • אוינופיון • איאס • אכילס • אנטיגונה • בלרופון • דאוקליון • הקטור • הרקולס • טינדראוס • יאסון והארגונאוטים • מינוס • מנלאוס • פאריס • פריאמוס • פרסאוס • קדמוס • תסאוס • הרו ולאנדרוס |  |
| מקומות מרכזיים | אולימפוס • ארגוס • אתונה • דלפי • טרויה • טרטרוס • כיוס • לאקוניה • הלבירינת • ספרטה • השאול • תבאי • שדות אליסיום • שדות אספודל |  |
| יצורים מיתיים | אורתוס • אכידנה • אלמנטלים • ארגוס • גורגונות • גיגאנטים • האריה מנמאה • הידרה • היפוקמפוס • הרפיה • טיטאנים • טיפון • כימרה • מדוזה • מוזות • מינוטאורים • סאטירים • סטימפליה • סלמנדרה • סקילה וכריבדיס • פגסוס • קאמפה • קיקלופים • קנטאורים • קרברוס |  |
| אירועים מיתולוגיים בולטים | טיטאנומכיה • גיגאנטומכיה (גיגאנטים) • מלחמת טרויה • מסע הארגונאוטים |  |
| יצירות בולטות | האיליאדה והאודיסיאה • תאוגוניה • ארגונאוטיקה • דיוניסיאקה • ביבליותקה (פסאודו-אפולודורוס) • מטמורפוזות |  |
| סופרים | אוריפידס • אייסכילוס • אפולוניוס • אריסטופאנס • הומרוס • הסיודוס • סופוקלס |  |
Super Smash Bros. (סדרת משחקים)

| --- | --- |

 כללי
 סוגה:  משחק לחימה
 פיתוח:  נינטנדו, .Sora Ltd, Bandai Namco Games
 ארץ מקור:  יפן 
 הפצה:  נינטנדו
 סדרה:  Super Smash Bros
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו 64 נינטנדו גיימקיוב Wii Wii U נינטנדו 3DS נינטנדו סוויץ'
 www.smashbros.com
 
סופר סמאש בראד'רס או בתרגום חופשי: האחים סופר סמאש (באנגלית: Super Smash Bros.‎) הוא שמה של סדרת משחקי ספין אוף מסוג לחימה של נינטנדו המדמה היאבקות מקצועית. במשחק מככבות דמויות מוכרות ממשחקים אחרים של נינטנדו. צורת המשחק שונה מאוד ממשחקי לחימה אחרים, הקרבות מתקיימים על מספר פלטפורמות והמשחק שם דגש על הפלת היריב מהפלטפורמה ולא על הורדת "נקודות חיים".
המשחקים בסדרה

(1999) Super Smash Bros.‎
(2001) Super Smash Bros. Melee
(2008) Super Smash Bros. Brawl
(2014) Super Smash Bros. for Nintendo 3DS and Wii U
(2018) Super Smash Bros. Ultimate
סקירה

"סופר סמאש בראד'רס" הוא משחק לחימה מחברת "נינטנדו" המציג דמויות ממשחקי נינטנדו שונים. מהלך המשחק מתמקד בלוחמים שמטרתם להעיף לוחמים אחרים ממסכי המשחק על ידי מתקפות שונות וחפצי עזר (חלקם קסומים) כגון : פטיש מלחמה, מניפה, פרח האש מ"סופר מריו" ופוכדור (ממנו יוצא פוקימון שיתקוף את היריב) מ"פוקימון".
המשחק הראשון Super Smash Bros.‎ שוחרר ב-1999 ל-Nintendo 64. למשחק היה תקציב נמוך (מכיוון שהיוצרים חשבו שהוא יהיה כישלון) והיה אמור להיות משחק יפני בלבד, אולם בעקבות ההצלחה הגדולה הוא הופיע ברחבי העולם.
ההצלחה המשיכה עם המשחק השני Super Smash Bros. Melee, ששוחרר ב-2001 לנינטנדו גיימקיוב, לאחר 18 חודשי עבודה, והמשחק היה רב המכר של הקונסולה.
המשחק השלישי Super Smash Bros. Brawl שוחרר ל-Wii ב-31 בינואר 2008 ביפן, ב-9 במרץ 2008 בארצות הברית וב-27 ביוני 2008 באירופה. בניגוד לשני המשחקים הקודמים שעוצבו על ידי חברת HAL Laboratory, המשחק עוצב על ידי .Sora Ltd, החברה הפרטית של יוצר הסדרה, מסהירו סקוראי, וחברת Game Arts.
המשחק מכיל דמויות רבות ממשחקי נינטנדו מפורסמים כגון: מריו, לינק, פיקאצ'ו, קירבי וכו'. במשחק הראשון היו 12 דמויות למשחק, במשחק השני כמות הדמויות שבהן אפשר לשחק עלתה ל-26, ובמשחק השלישי הופיעו 35 דמויות שבהן אפשר לשחק. המשחק מכיל גם דמויות שבהן אי אפשר לשחק כמו: רידלי, פיטי פיראנה וכו'. במשחק השלישי הופיעו שתי דמויות שחיקות שלא שייכות לחברה: סוליד סנייק מחברת קונאמי וסוניק הקיפוד מחברת סגה. במשחק הרביעי שיצא ב-2014 הופיעו עוד חמש דמויות נוספות שאינן שייכות לנינטנדו: מגה מן וריו מחברת קאפקום, פק-מן מחברת נאמקו, קלאוד מחברת סקוור אניקס וביונטה מחברת PlatinumGames.
באירוע E3 2013, הכריזה נינטנדו על משחק רביעי בסדרה אשר שוחרר לראשונה בשתי קונסולות נפרדות. המשחק יצא ל-נינטנדו 3DS באוקטובר 2014 ול-Wii U בסוף נובמבר 2014.
באירוע E3 2018, הכריזה נינטנדו על משחק חמישי בסדרה בשם Super Smash Bros. Ultimate אשר מביא לראשונה את כל דמויות המשחק מכל המשחקים הקודמים יחד עם כמה דמויות חדשות. המשחק יצא ל-Nintendo Switch ב-7 בדצמבר 2018.
המשחקים > Super Smash Bros.‎

"Super Smash Bros.‎" יצא לשוק בשנת 1999 לקונסולת משחקי הווידאו נינטנדו 64. המשחק מציב בעצם מעין סיפור מטפורי בו כפפה ענקית - The Master Hand, אשר ככל הנראה מייצגת את יוצר המשחק, לוקחת בובה של אחד השחקנים משולחן העבודה של יוצרי המשחק ובעצם "מפיחה בה חיים". במשחק זה אין עלילה של ממש ובעצם כל מטרתו היא הפגשת דמויות מוצלחות של חברת נינטנדו לקרב זו-מול-זו ללא סיפור או מסגרת אמיתית.
במשחק ישנן שתי מערכות קרב מרכזיות:
מצב קרבות: במצב זה ישנם מספר שלבים בדרגת קושי עולה כגון: העיר ספרון מפוקימון וממלכת הפטריות מסופר מריו. בכל שלב יש לנצח תחת מגבלת זמן יריב או מספר יריבים כדי לעבור לשלב הבא. בסוף כל קרב אשר בו מנצח השחקן נערך לו חישוב נקודות בו נחשבים מספר אלמנטים כמו זמן, כמות פגיעות, שימוש בחפצים קסומים ועוד מספר קריטריונים דומים.
לחימה בקבוצות: זוהי לוחמה חופשית בה נתן לשלב עד ארבעה שחקנים, לקבוע מערכת קרב (זמן או פסילות), לקבוע מיקום, לקבוע רמת קושי לשחקנים ממוחשבים (הנעה בדירוג עולה מ-1 ועד 10) ולקבוע אלמנטים נוספים כמו כמות חפצי הקסם, למשל.
המשחקים > Super Smash Bros. Melee

Super Smash Bros. Melee יצא לשווקים בשנת 2001 לקונסלת משחקי הווידאו "נינטנדו גיימקיוב". עלילת המשחק היא כמו במשחק הראשון, אולם הדמויות הם בעצם גביעים. במשחק זה נוספו שני מצבי משחק חדשים בנוסף לשני מצבי המשחק המוכרים:
מצב ההרפתקה: במצב זה דמות מהמשחק עוברת מסע בין משחקים שונים ונלחמת בדמויות בהתאם לשלב והוא גם כולל סרטונים קצרים באמצע.
מצב האול-סטארס: בשלב זה ניתן להילחם מול כל לוחמי המשחק בבת אחת, לפי השנים של המשחקים שהם הופיעו בהם (השלב הזה מתקבל רק כאשר מקבלים את כל הדמויות).
במשחק זה ניתן גם לרכוש גביעים של כל הדמויות השחיקות ודמויות אחרות מהמשחקים שלהם, דמויות אחרות ממשחקי נינטנדו מוכרים כמו: "Clu Clu Land" ו-"Balloon Fight", וגם של החפצים והשלבים מהמשחק.
למשחק השני היה תקציב גבוה בניגוד למשחק הראשון, ונוספו גם 14 דמויות חדשות כגון: פיץ' (נסיכת ממלכת הפטריות) ופלקו (העוזר של פוקס), כמו כן נוספו גם שתי דמויות שהיו אמורות להיות בגרסה היפנית בלבד, מארת' ורוי ממשחקי "Fire Emblem". הוספתם של מארת' ורוי למשחק עוררה עניין רב בקרב המעריצים במערב, ומאז משחקי הסדרה יוצאים בקביעות גם מחוץ ליפן.
המשחקים > Super Smash Bros. Brawl

Super Smash Bros. Brawl יצא לשווקים בשנת 2008 לקונסלת משחקי הווידאו Wii. המשחק השלישי הוצג לראשונה באירוע E3, המשחק הציג את הדמות הראשונה שתהיה במשחק שלא שייכת לחברת נינטנדו, סוליד סנייק, מהמשחק Metal Gear מחברת "קונאמי".
הדמות השנייה שלא שייכת לנינטנדו, סוניק הקיפוד מחברת "סגה" הופיעה מאוחר יותר באוקטובר 2007.
ברול היה המשחק הראשון בסדרה שקיבל משחק און-ליין רב משתתפים.
לדמויות במשחק היה מהלך שנקרא "פיינל סמאש" שבו הם מציגים את המתקפה הקטלנית שלהם למשל: סמוס יכולה לשגר כמות לייזר חזקה מאוד, מריו יכול לשגר כדורי אש ענקיים וסוניק יכול להפוך לסופר סוניק.
מצב ההרפתקה שודרג ונקרא "סופר סמאש בראד'רס ברול: שליחי החלל התחתון". מצב זה מאפשר לשחק בכל הדמויות השחיקות לפי סיפוריהן ולפי השגתן בעלילה, במהלך המשחק ניתן לשחק בקבוצה אחרת של דמויות, הסרטונים הקצרים מציגים את עלילות ההרפתקה.
"שליחי החלל התחתון" מספר על טורניר גדול שעורכים כל גיבורי המשחק עד שלפתע צבא "החלל התחתון" ומנהיגם השר העתיק פולשים לעולם ומנסים להשמידו ולהעבירו לעולם אחר, החלל התחתון.
חלק מהיריבים שייכים למשחקי נינטנדו שונים למשל הרובוטים שהיו פעם לצידי ה-NES, רייקוואזה ממשחקי פוקימון, פיטי פיראנה מסופר מריו ורידלי, היריב של סמוס. כמו כן ניתן להילחם ביריבים חדשים שנוצרו בשביל המשחק.
המשחקים > Super Smash Bros. for Nintendo 3DS and Wii U

משחק זה יצא לשווקים ב-3 באוקטובר 2014 ל-נינטנדו 3DS ויצא גם ב-21 בנובמבר 2014 ל-Wii U, משחק זה היה המשחק הראשון בסדרה שיצא לשתי קונסולות, המשחק כולל מספר דמויות חדשות, ביניהן ילד הכפר מהמשחק "Animal Crossing", מאמנת "Wii Fit" ומגה מן מחברת "קאפקום".
בגרסת ה-3DS ישנו מצב משחק חדש בשם "ריצת הסמאש". ובנוסף במצב הקלאסי השחקן יכול לבחור עם אילו יריבים להילחם. בגרסת ה-Wii U ישנה לראשונה אפשרות להעלות את רמת הקרב ל-8 שחקנים, להשטיח את הזירות, וניתן גם לשחק לראשונה בשני משתתפים במצב הקלאסי ובמצב האול-סטארס, ובנוסף ישנו גם שלב משחק קופסה בהשתתפות ה-Mii הנקרא Smash Tour בו ניתן למצוא את דמויות המשחק על מנת להילחם איתן בקרב הסופי.
במשחקים אלו סאמוס, סאמוס ללא החליפה, זלדה ושיק משחקים כדמויות נפרדות.
המשחקים > Super Smash Bros. Ultimate

Super Smash Bros. Ultimate יצא לשווקים ב-7 בדצמבר 2018 ל-Nintendo Switch, ולראשונה כל הדמויות מהמשחקים הקודמים משתתפות. ואליהם מצטרפים עוד מספר דמויות חדשות כגון: האינקלינגים, הנסיכה דייזי, רידלי, סיימון בלמונט, ריכטר בלמונט, כרום, דארק סמוס, קינג קיי רול, איסאבל, קן, אינסנירור, פיראנה פלאנט, ג'וקר, הגיבורים מ-Dragon Quest, בנג'ו וקזואי, טרי בוגארד, ביילת' ומין-מין.
את מקומם של הגביעים מחליפים "רוחות", דמויות מיוחדות אשר נותנות כוח לדמויות המשחק המקוריות ואפשר לאמן אותן להיות חזקות יותר. כמו כן ישנו מצב סיפור חדש בשם "עולם האור".
דמויות

סופר סמאש ברוס: מריו, דונקי קונג, לינק, סמוס, יושי, קירבי, פוקס מקלאוד, פיקאצ'ו, לואיג'י, קפטן פלקון, ג'יגליפאף, נס.
סופר סמאש ברוס מילי: מריו, דונקי קונג, לינק, סמוס, יושי, קירבי, פוקס מקלאוד, פיקאצ'ו, לואיג'י, קפטן פלקון, ג'יגליפאף, נס, באוזר, דוקטור מריו, פאלקו לומברדי, גאנונדורף, מטפסי הקרח, מארת', מיוטו, מר "גיים אנד וואץ'", הנסיכה פיץ, פיצ'ו, רוי, לינק הצעיר, זלדה (יכולה לשנות צורה לשיק).
סופר סמאש ברוס ברול: מריו, דונקי קונג, לינק, סמוס (מורידה את החליפה אחרי final smash), יושי, קירבי, פוקס מקלאוד, פיקאצ'ו, לואיג'י, קפטן פלקון, ג'יגליפאף, נס, באוזר, פאלקו לומברדי, גאנונדורף, מטפסי הקרח, מארת', מר "גיים אנד וואץ'", הנסיכה פיץ', זלדה (יכולה לשנות צורה לשיק), דידי קונג, אייק, המלך דידידי, לוקאריו, לוקאס, מטה-נייט, אולימר, פיט, מאמן פוקימונים (מחזיק איתו סקווירטל, אייוויזור וצ'אריזארד), ר.ו.ב, סוליד סנייק, סוניק הקיפוד, לינק המצויר, וואריו, וולף או'דונל.
סופר סמאש ברוס לנינטנדו 3DS ול-ווי U: ילדת הכפר (זמין גם כבן), מגה מן, מאמנת "Wii Fit" (זמינה גם כבן), מריו, דונקי קונג, לינק, סמוס, קירבי, פוקס מקלאוד, פיקאצ'ו, פיט, באוזר, קפטן אולימר (זמין כ"אלף", הגיבור של פיקמין 3), לואיג'י, הנסיכה פיץ', לינק המצויר, סוניק הקיפוד, מארת', רוזלינה ולומה, זלדה, המלך דידידי, לוקאריו, ליטל מאק, דידי קונג, סמוס (חליפת האפס), שיק, יושי, צ'אריזארד (ללא אפשרות להחליף לסקווירטל ולאייויזור), גרנינג'ה, אייק, לוחמי Mii (חרב, מתאגרף, יורה), פאלוטאנה, פק-מן, קפטן פלקון, לוסינה, רובין (זמין גם כבת), מטה-נייט, שואלק, ג'יגליפאף, נס, ר.ו.ב, וואריו, פאלקו לומברדי, ד"ר מריו, מר "גיים אנד וואץ'", גאנונדורף, כלב מ-"DUCK HUNT", באוזר ג'וניור (זמין גם כקופלינגס: לארי, מורטון, וונדי, איגי, רוי, לאמי ולודוויג), פיט האפל, מיוטו, לוקאס, רוי, ריו, קלאוד, קורין (זמין גם כבת), ביונטה.
סופר סמאש ברוס אולטימייט: כל הדמויות מהמשחקים הקודמים, אינקלינג (בן ובת), הנסיכה דייזי, רידלי, סיימון בלמונט, ריכטר בלמונט, קרום, סמוס האפלה, קינג קיי רול, איזאבל, קן מאסטרס, אינסנירור, פיראנה פלאנט, ג'וקר, הגיבורים מסדרת Dragon Quest, בנג'ו וקזואי, טרי בוגארד, ביילת' (זמין גם כבת), מין-מין, סטיב (זמין גם כאלכס, זומבי ואנדרמן), ספירוט, פיירה (זמינה גם כמית'רה), קאזויה, סורה.
She's a Lady

She's a Lady (בעברית: היא ליידי) הוא שיר שכתב פול אנקה, ויצא באלבומו Paul Anka '70s (תקליטי RCA מ-1970). ההקלטה המצליחה ביותר של השיר הייתה בביצועו של טום ג'ונס, שיצאה לאור בתחילת 1971. זהו הסינגל של טום ג'ונס שהגיע למקום הגבוה ביותר במצעדים בארצות הברית, והלהיט האחרון שלו שהגיע לעשרת הגדולים של מצעדי בילבורד.
מצעדים

הסינגל "She's a Lady" היה שבוע אחד במקום הראשון במצעד של מגזין Cash Box, ושבוע אחד במקום השני בבילבורד הוט 100, אחרי השיר "Me and Bobby McGee" בביצועה של ג'ניס ג'ופלין. השיר הגיע גם למקום הרביעי במצעד Easy Listening של בילבורד. השיר דורג במקום ה-25 במצעד השנתי של בילבורד לשנת 1971. בקנדה הגיע השיר למקום הראשון במצעד הסינגלים RPM 100.
ההקלטה של פול אנקה

ב-2013 יצא השיר באלבומו של פול אנקה "Duets" בו שרו יחד את השיר אנקה וטום ג'ונס. אנקה שכתב את הבית הראשון של השיר לאלבום הדואטים כי הוא לא אהב את ההתייחסות השובניסטית שבו.
בי-סייד

הבי-סייד של הסינגל היה השיר "My Way" שגם את מילותיו כתב פול אנקה.
מיקומי שיא

|   ‏‏‏  מצעדים ודירוגים (1971)> מדינה |   ‏‏‏  מצעדים ודירוגים (1971)> מצעד |   ‏‏‏  מצעדים ודירוגים (1971)> מיקום שיא |   ‏‏‏  מצעדים ודירוגים (1971)>  |
| --- | --- | --- | --- |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 1 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים העכשוויים למבוגרים | 4 |  |
|  ארצות הברית | קאש בוקס טופ 100 | 1 |  |
|  גרמניה המערבית | GfK – טופ 100 | 7 |  |
|  דרום אפריקה | אנטרטיינמנט מוניטורינג אפריקה | 5 |  |
|  הולנד | מצעד 40 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 13 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 7 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 1 |  |
|  קנדה | מצעד השירים העכשוויים למבוגרים של RPM | 10 |  |
|   ‏‏‏  מצעדי סוף שנה (1971)> מדינה |   ‏‏‏  מצעדי סוף שנה (1971)> מצעד |   ‏‏‏  מצעדי סוף שנה (1971)> מיקום שיא |   ‏‏‏  מצעדי סוף שנה (1971)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 22 |  |
|  ארצות הברית | בילבורד הוט 100 | 25 |  |
|  ארצות הברית | מצעד השירים העכשוויים למבוגרים | 29 |  |
|  ארצות הברית | קאש בוקס טופ 100 | 5 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 25 |  |
השיר בקולנוע ובטלוויזיה

1973 – "That Man Bolt" בביצוע סמנתה נייטינגייל במועדון לילה
1995 – "קדילאק של סופשבוע"
1993 – "Wilder Napalm"
1996 – "קשורות"
1998 – "פחד ותיעוב בלאס וגאס"
1999 – "אגנס בראון"
2000 – "איזה מין שוטרת"
2002 – "The Wild Thornberrys Movie"
2003 – "שחקי אותה כמו בקהאם"
2006 – "חיים בזרם" בביצוע הדמות שמגלם יו ג'קמן, רודי
2009 – "Madea Goes to Jail"
2014 – "The Little Rascals Save the Day"
בפרק "Bend Her" בסדרה "פיוצ'רמה" משנת 2003
פרודיה על השיר בתוכנית ריאליטי בשם "He's a Lady" בערוץ TBS
השיר שימש כפרסומת למיץ תפוזים בהשתתפות קירה סדג'וויק
השיר הופיע בפרסומת לסיטקום הבריטי "מה יגידו השכנים?"
בעונה הרביעית של התוכנית האמריקאית "רוקדים עם כוכבים" לילה עלי ומקסים קמרקובסקי רקדו צ'ה צ'ה צ'ה לצלילי השיר
בעונה ה-14 של התוכנית "America's Got Talent" זמרת בשם גינגזילה ביצעה את השיר באודישן שלה.
הערות שוליים

↑  "The Hot 100". Billboard.
↑  Whitburn, Joel (2002). Top Adult Contemporary: 1961-2001. Record Research. p. 131.
↑  en:Billboard Year-End Hot 100 singles of 1971
↑  "My Way: An Autobiography". Paul Anka.
↑  "WOW! Gingzilla Is A 7-Foot-Tall Lady With A Beard And A Voice! - America's Got Talent 2019" (Video). Youtube. America's Got Talent. 28 במאי 2019. נבדק ב-27 ביוני 2019. {{cite web}}:  (עזרה)
| --- | --- |
בקרת זהויות :  MusicBrainz work: 6dfc0f36-e3de-4a0f-9ce9-9d0ce92177e4
אוליב אן ברנס

| --- | --- |

אוליב אן ברנס נשענת על מצבה, 1984
 לידה:  17 ביולי 1924 
 פטירה:  4 ביולי 1990 (בגיל 65) 
 מדינה:  ארצות הברית 
 מקום לימודים:  אוניברסיטת קרוליינה הצפונית בצ'אפל היל 
 
אוליב אן ברנס (באנגלית: Olive Ann Burns;‏ 17 ביולי 1924 - 4 ביולי 1990) הייתה סופרת אמריקאית מג'ורג'יה, הנודעת בעיקר ברומן היחיד שאת כתיבתו השלימה, "קולד סאסי טרי" (Cold Sassy Tree), אשר יצא לאור ב-1984.
חייה > נעורים ולימודים

אוליב אן ברנס נולדה במחוז באנקס שבג'ורג'יה. אביה היה איכר אך נאלץ למכור את חוותו בשנת 1931 בתקופת השפל הגדול. משפחת ברנס עברה לעיירה קומרס בג'ורג'יה. ברנס למדה באוניברסיטת מרסר, שם כתבה לעיתון הקולג'. בשנתה השנייה עברה לאוניברסיטת צפון קרוליינה בצ'אפל היל, שם סיימה את לימודי העיתונאות.
חייה > קריירה

ברנס עבדה ב"אטלנטה ג'ורנאל" וכתבה בשם העט "איימי לארקין". היא נישאה לאנדי ספארקס, עמית למקצוע. בשנת 1971 החלה ברנס לכתוב סיפורי משפחה מפי הוריה. ב-1975 אובחנה כחולת לימפומה והחלה להסב את סיפורי המשפחה לרומן, שיהיה בהמשך ל"קולד סאסי טרי". הרומן התפרסם לבסוף שמונה שנים אחרי שהחלה כתיבתו, ב-1984. ברנס קיבלה מספר רב כל כך של מכתבי בקשה והפצרה לרומן-המשך, שהחלה בכתיבת "Leaving Cold Sassy". היא מתה מהתקף לב בשנת 1990, בת 65, בבית חולים באטלנטה, ג'ורג'יה, לפני סיום כתב היד, והרומן הלא-גמור התפרסם בשנת 1992 יחד עם הערותיה.
המלחין קרלייל פלויד כתב אופרה בשם Cold Sassy Tree על פי ספרה של ברנס, שהוצגה לראשונה בשנת 2000.
הספר "Cold Sassy Tree" תורגם לעברית בשם "בצל האילנות האהובים", הוצאת לדורי בשנת 1997 בתרגומה של שלומית קדם.
אויסטינס

| --- | --- |

 מדינה:  ברבדוס ברבדוס
 מחוז:  קרייסט צ'רץ'
 שפה רשמית:  אנגלית
 גובה:  48 מטרים
 אוכלוסייה:  ‏
  ‑ בעיירה:  1,471 (2012)
 קואורדינטות:  13°04′00″N 59°32′00″W﻿ / ﻿13.066666666667°N 59.533333333333°W﻿ / 13.066666666667; -59.533333333333 
 אזור זמן:  UTC -4
  מפת מיקום  מפה מפורטת   (למפת ברבדוס מוגדלת) ברידג'טאון ספייטסטאון בת שבע הולטאון קראב היל גרינלנד הילבי הים הקריביאויסטינס(למפת ברבדוס רגילה) ברידג'טאון ספייטסטאון בת שבע הולטאון קראב היל גרינלנד הילבי הים הקריביאויסטינס  he tabBackground:;tabBorder:#aaa;defaultTab:0;
אויסטינס (באנגלית: Oistins) היא העיירה הגדולה ביותר במחוז קרייסט צ'רץ' שבברבדוס. העיר שוכנת בחלקו הדרומי של האי והיא מהווה כפר דייגים ואתר תיירות. בעבר פעלו בעיירה בית החולים המחוזי, תחנת משמר החופים של ברבדוס ומסוף הדלקים של האי.
מקורו של שם העיירה הוא כנראה שיבוש של שמו של בעל האדמות המקורי, ששמו היה "אוסטין" (Austin). אפשרות אחרת היא שמקורו של השם הוא אירי.
גאוגרפיה

העיירה ממוקמת ליד ברידג'טאון, בירת ברבדוס.
אקלים

הטמפרטורה הממוצעת היא 26 מעלות צלזיוס. החודש הכי חם הוא מאי (28 מעלות צלזיוס). החודש הכי קר הוא ינואר (24 מעלות צלזיוס). כמות המשקעים הממוצעת היא 1,166 מילימטרים בשנה. חודש אוגוסט הוא החודש שיש בו הכי הרבה גשם (292 מ"מ גשם), וחודש ינואר הוא החודש שיש בו הכי פחות גשם (27 מ"מ גשם).
תנועה ותחבורה

העיירה נמצאת ליד הכבישים H6 ו-H7.
הערות שוליים

↑  World Gazetteer
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
↑  אויסטינס, באתר אויסטינס (ב־)
ערך זה הוא קצרמרבנושא יישובים בקריביים. אתם מוזמנים לתרום לוויקיפדיה ו.
אדמונד מלאנגלי, דוכס יורק

ארדמונד מלאנגלי, דוכס יורק (באנגלית: Edmund of Langley, 1st Duke of York; ‏ 5 ביוני 1341 - 1 באוגוסט 1402) היה בנם של אדוארד השלישי, מלך אנגליה ושל פיליפה מאנו, והיה הרביעי מבין חמשת הבנים של הזוג שהגיעו לגיל הבגרות.
קורות חיים

אדמונד נולד ב-5 ביוני 1341 בקינגס לאנגלי שבהרטפורדשייר, וכונה על שם מקום הולדתו. בגיל 21 קיבל את התואר רוזן קיימברידג' וב-6 באוגוסט 1385 קיבל את התואר דוכס יורק. בין השנים 1376–1381 ו-1396–1398 נשא בתואר לורד חמשת הנמלים.
אדמונד היה למעשה המייסד של בית יורק, אבל למעשה, רק בשל נישואי בנו הצעיר ריצ'רד מקוניסבורו, רוזן קיימברידג' לאן מורטימר, נכדתו של אחיו הגדול של אדמונד, ליונל מאנטוורפן, דוכס קלרנס, בית יורק טען את תביעתו לכתר האנגלי במלחמות השושנים.
כל נשותיו של אדמונד מלאנגלי היו קשורות לאחיו הגדול, ג'ון מגונט: אשתו הראשונה, אינפנטה איזבלה מקסטיליה, הייתה אחותה הצעירה של רעייתו של ג'ון מגונט; אשתו השנייה, ג'ואן הולנד הייתה אחותה של מרגרט הולנד, אשתו של ג'ון ביופורט, רוזן סומרסט, בנו של ג'ון מגונט.
איזבלה, אשתו הראשונה של לאנגלי, הייתה בתו של פדרו, מלך קסטיליה ושל מריה דה פאדילה. נולדו להם שני בנים ובת:
אדוארד מנוריץ', דוכס יורק (נהרג בקרב אז'נקור);
ריצ'רד מקוניסבורג, רוזן קיימברידג' (אבי בית יורק; הוצא להורג ערב הפלישה לצרפת, בשנת 1415, בידי הנרי החמישי באשמת בגידה).
קונסטנס מיורק
לאחר מותה של איזבלה בשנת 1392, נשא לאנגלי לאישה את בת דודו, ג'ואן הולנד. לא נולדו להם ילדים.
לאנגלי נפטר בעיר הולדתו ונקבר בה.
שלט אצולה

בהיותו בנו של המלך, לאנגלי השתמש בשלט האצולה המלכותי, בהבדל אחד - על התגים שעל שלט האצולה צוירו שלושה עיגולים אדומים.
שלט האצולה של אדמונד מלאנגלי.
The Nightmare Before Christmas (פסקול)

The Nightmare Before Christmas הוא פסקול הסרט הסיוט שלפני חג המולד. הפסקול, שיצא לאור לראשונה ב-12 באוקטובר 1993 דרך חברת התקליטים וולט דיסני רקורדס, היה לפסקול ה-15 של המלחין האמריקאי דני אלפמן. הפסקול הועמד לפרס גלובוס הזהב לפסקול המקורי הטוב ביותר בשנת 1993, ודורג בשנת 2019 במקום ה-52 במצעד האלבומים האמריקאים בילבורד 200.
הפסקול יצא במהדורה מחודשת בשנת 2006, עקב הוצאתו המחודשת של הסרט בתלת מימד, יחד עם דיסק נוסף הכולל גרסאות כיסוי של חמישה משירי הפסקול המקורי המבוצעים על ידי פול אאוט בוי, פאניק! אט דה דיסקו, מרילין מנסון, פיונה אפל ו-She Wants Revenge, וארבע רצועות דמו.